《立春 其二》
宋代·李正民

七始初华国令新，芸芸品汇达于寅。葭灰潜动先占候，柳眼偷开早报春。

曾见花枝沾近侍，且颁宽诏泽编民。镜中鬓发萧萧改，却羡松筠自葆真。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。